कंटालिया में महिला का शव दफनाने को लेकर विवाद, माहौल गर्माया
कंटालियागांव में शुक्रवार को एक वृद्धा की मौत के बाद उसके शव को गांवाई नाडी के समीप सरकारी जमीन में शव दफनाने को लेकर विवाद की स्थिति बन गई। कुछ लोगों ने शव को दफनाने को लेकर विवाद किया। पटवारी ने भी यहां पर शव को नहीं गाड़ने की हिदायत दी थी। इस मामले को लेकर माहौल गर्मा गया। बगड़ी नगर थाने से पुलिस दल ने पहुंचकर दोनों पक्षों को समझाइश कर मामले को शांत किया। इस मामले में एक ग्रामीण ने कुछ लोगों पर जबरन शव दफनाने तथा उसके साथ हाथापाई करने का मामला दर्ज कराया गया है। एहतियात के तौर पर गांव में पुलिस दल तैनात किया गया है। पुलिस के अनुसार गुरुवार शाम को कंटालिया निवासी सुंदरी देवी प|ी अमरनाथ की मृत्यु होने पर शुक्रवार को समाज के लोग शव का सामाजिक परंपरा के अनुसार दफनाने जा रहे थे।
शेष|पेज15
इसलोगों ने खसरा 1508 में ग्राम पंचायत द्वारा खुदवाई गई नाडी के समीप भैराराम सीरवी के बेरा के सामने जेसीबी बुलाकर खड्डा खुदवा दिया। अपने घर के सामने शव को दफनाने देखते हुए भैराराम सीरवी उसकी प|ी सुशीला देवी समेत अन्य लोगों ने पहुंचकर विरोध जताया। इसके चलते दोनों पक्षों में तनातनी हो गई। पटवारी ने मौके पर पहुंचकर उक्त सरकारी जमीन में शव गाड़ने की मनाही की। इसके बाद भी वहां पर शव को दफना दिया गया। इसके चलते माहौल गर्माने से मौके पर बड़ी संख्या में लोगों की भीड़ जमा हो गई। मामले की जानकारी मिलने पर बगड़ी नगर थाने से एसआई बाघसिंह ने मौके पर पहुंचकर दोनों पक्षों को शांत किया। साथ ही वहां पर पुलिस का पहरा लगा दिया है।
- सार्वजनिक स्थान पर शव को दफनाने की जानकारी मिलने पर मौके पर पहुंचा था। समाज के लोगों को यहां पर शव नहीं दफनाने का आग्रह किया था।
मेरे कुएं के सामने शव को दफनाने को लेकर विरोध किया था। इस दौरान कुछ लोगों ने मेरे मेरी प|ी के साथ धक्का-मुक्की की। इस दौरान मेरी प|ी की चैन भी गिर गई। इस मामले की रिपोर्ट पुलिस थाने में दी है। - भैराराम सीरवी, ग्रामीण
- सरकारी जमीन पर शव को दफनाने को लेकर दो पक्ष आमने-सामने हो गए थे। इस बारे में पटवारी से सरकारी दस्तावेजों के कागजात मांगे हैं। दोनों पक्षों को शांत रहने की हिदायत दी गई है। भैराराम की रिपोर्ट पर कार्रवाई की जा रही है। - बाघसिंह, थाना प्रभारी, बगड़ी नगर
कंटालिया. विवादके बाद मौके पर पहुंची पुलिस एवं उपस्थित ग्रामीण।
hin_Deva hin_Deva hne_Deva hin_Deva hin_Deva hin_Deva hin_Deva hin_Deva